open-index/open-wikipedia-markdown huggingface dataset:
ปลาตะคอง

*ระวังสับสนกับ: [[ปลาตะคองจุดเหลือง]]*

**ปลาตะคอง** หรือ **ปลาตะคองเหลือง** หรือ **ปลาทูทอง** (; ) เป็นปลาทะเลกระดูกแข็งชนิดหนึ่ง ในวงศ์ปลาหางแข็ง (Carangidae)

จัดเป็นปลาเพียงชนิดเดียวเท่านั้นที่อยู่ในสกุล *Gnathanodon*

มีลำตัวด้านข้างแบนข้างมาก ลักษณะลำตัวค่อนไปทางยาวแบนคล้ายรูปสี่เหลี่ยมขนมเปียกปูน  เกล็ดมีขนาดเล็ก ใต้ท้องไม่มีเกล็ด ในปลาวัยอ่อนมีสีเหลืองทอง มีแถบสีดำเล็ก ๆ พาดตามแนวตั้ง ซึ่งจะค่อย ๆ ลดจำนวนและจางลงเมื่อปลาโตขึ้น หัวมีลักษณะกลมป้าน จะงอยปากกลมมน ปากกว้าง ไม่มีฟัน ครีบทุกครีบเป็นสีเหลือง ปลายครีบสีดำ

ขนาดโดยทั่วไปประมาณ 50–70 เซนติเมตร พบใหญ่ที่สุด 120 เซนติเมตร 

[thumb|200px|ฝูงปลาตะคองใน[ประเทศปานามา]]

อาศัยอยู่เป็นฝูงในแนวปะการังและกองหิน พบกระจายพันธุ์ในมหาสมุทรแปซิฟิกตั้งแต่ชายฝั่งแคลิฟอร์เนียจนถึงเอกวาดอร์, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและอันดามัน

เป็นปลาเศรษฐกิจชนิดหนึ่ง และนิยมเลี้ยงเป็นปลาสวยงามตามพิพิธภัณฑ์สัตว์น้ำ ตลอดจนการเลี้ยงดูไว้ดูเล่นตามบ้าน โดยเฉพาะในลูกปลาที่มีแถบสีดำ เพราะมีสีสันสวยงามและมีความแวววาวบนลำตัว อีกทั้งสามารถเลี้ยงในน้ำที่มีสภาพเป็นน้ำกร่อย ที่มีปริมาณความเค็มต่ำได้ โดยจัดเป็นปลาน้ำกร่อยที่เลี้ยงได้ง่ายมากอีกชนิดหนึ่ง

## รูปภาพ

ไฟล์:Poisson211.jpg|ลูกปลาขนาดเล็ก
ไฟล์:Gnathanodon speciosus.jpg|ลูกปลาขนาดเล็กขณะอยู่รวมกันเป็นฝูงในทะเล
ไฟล์:Golden trevally Barcelona Aquarium.jpg|ปลาขนาดวัยรุ่น
ภาพ:Flickr - Golden Trevalli.jpg|ปลาที่ถูกจับได้
ภาพ:Golden trevally foraging.jpg|หาอาหารที่พื้นทะเล


## อ้างอิง

## แหล่งข้อมูลอื่น
* รูปและข้อมูลจาก Fishbase.org 

หมวดหมู่:วงศ์ปลาหางแข็ง
หมวดหมู่:ปลาเศรษฐกิจ
หมวดหมู่:ปลาที่พบในประเทศไทย
หมวดหมู่:ปลาตู้หมวดหมู่:ปลาชนิดเดียว
อาโปธาตุ

**อาโป** คือธาตุที่มีลักษณะไหล ในร่างกายมนุษย์มี น้ำดี เสมหะ หนอง เลือด เหงื่อ น้ำมันข้น น้ำตา น้ำมันเหลว น้ำลาย น้ำมูก ไขข้อ และน้ำมูตร
## ดูเพิ่ม
* ธาตุ 6
## อ้างอิง

หมวดหมู่:ธาตุ
หมวดหมู่:อวัยวะ
นกกระเบื้องผา

**นกกระเบื้องผา** () เป็นนกอพยพนอกฤดูผสมพันธุ์ในประเทศไทย ตัวผู้มีแถบคาดตาสีดำ โดยชนิดย่อย *pandoo* มีสีน้ำเงินทั่วตัว ส่วนชนิดย่อย *philippensis* มีสีน้ำตาลแดงจากอกถึงใต้หาง ตัวเมียลำตัวเป็นสีน้ำตาล ด้านล่างของลำตัวมีลายสีน้ำตาลเข้ม ส่วนด้านบนเป็นสีน้ำตาลอมฟ้า แต่ในช่วงนอกฤดูผสมพันธุ์ ขนนกของทั้งสองเพศจะมีลายเกร็ดสีขาวดำประปรายทั่วตัว และมีมากในบริเวณใต้ท้อง ส่วน *madoci* ซึ่งเป็นชนิดย่อยประจำถิ่นภาคใต้จะมีสีเหมือนกับ *pandoo* แต่เข้มกว่า

ถิ่นอาศัยที่สามารถพบได้คือทางตอนใต้ของทวีปยุโรป, ทวีปแอฟริกา ไปจนถึงประเทศญี่ปุ่น โดยที่บางตัวอาจอพยพไปยังออสเตรเลียในช่วงฤดูหนาว และจากการวิจัยดีเอ็นเอได้มีการระบุว่า นกกระเบื้องผาที่พบในเอเชียตะวันออกนั้น อาจเป็นคนละชนิดกับที่มีอยู่ในยุโรปและตะวันออกกลาง

## สมุดภาพ

ไฟล์:Monticola solitarius -ground-8.jpg|*M. s. philippensis* เพศผู้
ไฟล์:isohiodori_fem2.JPG|เพศเมียในฤดูหนาว ที่ เกาะยะกุ ประเทศญี่ปุ่น
ไฟล์:Blue Rock Thrush (Monticola solitarius)- pandoo race- Breeding Male at Jayanti, Duars, West Bengal W IMG 5310.jpg‎|พ่อพันธุ์ของชนิดย่อย *pandoo* จากภาคตะวันออกเฉียงเหนือของอินเดีย
Monticola solitarius solitarius MHNT.ZOO.2010.11.190.1.jpg |*Monticola solitarius solitarius* 


## อ้างอิง

## แหล่งข้อมูลอื่น

* Blue Rock Thrush videos, photos & sounds on the Internet Bird Collection
* Ageing and sexing (PDF) by Javier Blasco-Zumeta 
* Blue Rock Thrush from Turkey

หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:วงศ์ย่อยนกเดินดง
หมวดหมู่:นกที่พบในประเทศปากีสถาน
หมวดหมู่:นกที่พบในประเทศออสเตรเลีย
นกจาบปีกอ่อนสร้อยคอสีน้ำตาล

**นกจาบปีกอ่อนสร้อยคอสีน้ำตาล** () เป็นนกจาบปีกอ่อนในโลกใหม่ สีสันไม่ฉูดฉาด ซึ่งประกอบด้วยสี น้ำตาล, ดำ และเทา โดยเป็นลวดลายจางและเข้มสลับกัน แต่มีจุดเด่นตรงแถบคาดคอสีน้ำตาลแดงตรงบริเวณท้ายทอย กับแถบดำสลับเทาบนใบหน้า และมีหงอนสั้น มักพบอยู่ตามพื้นดิน โดยกินเมล็ดพืชหรือดอกหญ้า รวมถึงแมลงและปลวกเป็นอาหาร

นกชนิดนี้เป็นนกถิ่นเดียวของทวีปอเมริกา ไม่พบในโลกเก่า โดยกระจายพันธุ์ ณ ประเทศเม็กซิโก ไปจนถึงปลายสุดของประเทศอาร์เจนตินา ขนาดตัวจากจะงอยปากถึงปลายหางอยู่ที่ 14 ซม. อาศัยอยู่ตามพื้นราบระดับน้ำทะเล จนถึงเทือกเขาสูง อาทิ เทือกเขาแอนดีส ที่ระดับ 4,500 เมตรเหนือทะเล

## อ้างอิง

* Auer, Sonya K.; Bassar, Ronald D.; Fontaine, Joseph J. & Martin, Thomas E. (2007): Breeding biology of passerines in a subtropical montane forest in Northwestern Argentina. *[[Condor (journal)|Condor]]* **109**(2): 321–333 [English with Spanish abstract]. PDF fulltext
* 

## แหล่งข้อมูลอื่น

หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:นก
นิยม วรปัญญา

**นิยม วรปัญญา** อดีตสมาชิกสภาผู้แทนราษฎรจังหวัดลพบุรี เป็นพี่ชายสนิท วรปัญญา อดีตประธานวุฒิสภา เป็นสมาชิกสภาผู้แทนราษฎรที่ตั้งกระทู้ถามจำนวนมาก จนได้รับฉายาว่า "จอมกระทู้แห่งเมืองไทย"

## ประวัติ
นิยม วรปัญญา เกิดเมื่อวันที่ 8 พฤษภาคม พ.ศ. 2473 ที่บ้านนาตะกรุด อำเภอศรีเทพ จังหวัดเพชรบูรณ์ เป็นบุตรของนายเปลี่ยน กับนางทองมา วรปัญญา และเป็นพี่ชายของสนิท วรปัญญา สำเร็จการศึกษาระดับปริญญาตรี สาขาสังคมศึกษา (ค.บ.) จากวิทยาลัยครูเทพสตรี และระดับปริญญาโท ครุศาสตรมหาบัณฑิต จากมหาวิทยาลัยราชภัฏพระนคร ต่อมาในพ.ศ. 2566 หลานชายของเขา วรวงศ์ วรปัญญา ได้รับเลือกตั้งในจังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้รับแต่งตั้งเป็นกรรมการบริหารพรรคเพื่อไทย

## การทำงาน
นิยม วรปัญญา ได้รับเลือกตั้งเป็นสมาชิกสภาผู้แทนราษฎร จังหวัดลพบุรี จากการเลือกตั้ง พ.ศ. 2518 เป็นสมัยแรกในสังกัดพรรคสังคมชาตินิยม และได้รับเลือกตั้งต่อเนื่องหลายสมัย ในสังกัดพรรคกิจสังคม พรรคชาติไทย ต่อมาในการเลือกตั้ง พ.ศ. 2544 จึงได้ย้ายมาสังกัดพรรคไทยรักไทย พรรคพลังประชาชน ในการเลือกตั้ง พ.ศ. 2554 ลงสมัครรับเลือกตั้งในระบบบัญชีรายชื่อ ลำดับที่ 55 สังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎรในสมัยนี้ด้วย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 88

## ข้อเสนอ
นิยม วรปัญญา เคยนำเสนอข้อเสนอสำคัญในสภาผู้แทนราษฎรหลายครั้ง อาทิ กระทู้ถามที่ 056 ร. เรื่อง ขอให้ทุกส่วนราชการและรัฐวิสาหกิจหยุดราชการในวันโกนและวันพระ เมื่อปี พ.ศ. 2536 โดยสัมพันธ์ ทองสมัคร รัฐมนตรีว่าการกระทรวงศึกษาธิการ และเทอดพงษ์ ไชยนันทน์ รัฐมนตรีประจำสำนักนายกรัฐมนตรี (ในขณะนั้น) ตอบชี้แจงว่าไม่อาจกระทำได้ กระทู้ถามที่ 008 ร. เรื่อง ขอให้ตั้งเมืองหลวงสำรองขึ้นที่จังหวัดลพบุรี สระบุรี ชัยนาท หรือนครนายก ซึ่งต้องการนำเสนอให้รัฐบาลตั้งเมืองหลวงสำรอง

นิยม วรปัญญา ยังเป็นผู้ก่อตั้งโรงเรียนนารายณ์วิทยา อำเภอชัยบาดาล จังหวัดลพบุรี และเป็นผู้เสนอให้ตั้งจังหวัดพระนารายณ์ โดยแยกบางส่วนของจังหวัดลพบุรีออกมาตั้งเป็นจังหวัดใหม่ เมื่อปี พ.ศ. 2546

## ถึงแก่อนิจกรรม
นิยม วรปัญญา ถึงแก่อนิจกรรมด้วยอาการตับไม่ทำงาน เมื่อวันที่ 4 มกราคม พ.ศ. 2562 มีพิธีพระราชทานเพลิงศพเมื่อวันที่ 5 มิถุนายน พ.ศ. 2562 ณ วัดลำนารายณ์ จังหวัดลพบุรี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอศรีเทพ
หมวดหมู่:ครูชาวไทย
หมวดหมู่:นักการเมืองจากจังหวัดเพชรบูรณ์
หมวดหมู่:สมาชิกสภาผู้แทนราษฎรจังหวัดลพบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคสังคมชาตินิยม
หมวดหมู่:นักการเมืองพรรคกิจสังคม
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏเทพสตรี
หมวดหมู่:บุคคลจากมหาวิทยาลัยราชภัฏพระนคร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลในประวัติศาสตร์ไทย หลัง พ.ศ. 2544
วุลเวอร์แฮมป์ตัน

**วุลเวอร์แฮมป์ตัน** (;  ) เป็นนครและโบโรมหานครในเทศมณฑลเวสต์มิดแลนส์ของประเทศอังกฤษ ตั้งอยู่ห่างจากเบอร์มิงแฮมไปทางตะวันตกเฉียงเหนือประมาณ 12 ไมล์ (20 กิโลเมตร) และเป็นส่วนตะวันตกเฉียงเหนือของเขตเมืองต่อเนื่องเวสต์มิดแลนส์ โดยมีเมืองวอลซอลอยู่ทางตะวันออก และดัดลีย์อยู่ทางใต้ ใน ค.ศ. 2021 เมืองนี้มีประชากร 263,700 คน ทำให้เป็นนครที่มีขนาดใหญ่เป็นอันดับสามในภูมิภาคเวสต์มิดแลนส์ (ภาคกลางตะวันตก) รองจากเบอร์มิงแฮมและคอเวนทรี

ในทางประวัติศาสตร์ วุลเวอร์แฮมป์ตันเคยอยู่ในเทศมณฑลสแตฟฟอร์ดเชอร์ เติบโตขึ้นในฐานะเมืองตลาดที่เชี่ยวชาญด้านการค้าขนแกะ จากนั้นในช่วงการปฏิวัติอุตสาหกรรม เมืองนี้ได้กลายเป็นศูนย์กลางสำคัญของการทำเหมืองถ่านหิน การผลิตเหล็ก การทำกุญแจ และอุตสาหกรรมยานยนต์ ปัจจุบันเศรษฐกิจของเมืองยังคงตั้งอยู่บนภาควิศวกรรม รวมถึงอุตสาหกรรมการบินอวกาศขนาดใหญ่ ตลอดจนภาคบริการ เมืองนี้ยังเป็นที่ตั้งของมหาวิทยาลัยวุลเวอร์แฮมป์ตัน วุลเวอร์แฮมป์ตันมีสถานะเป็นเมือง (town) มาเกือบตลอดประวัติศาสตร์ ก่อนจะได้รับการยกฐานะเป็นนคร (city) ใน ค.ศ. 2000 วุลเวอร์แฮมป์ตันมีมอเตอร์เวย์เอ็ม 6 พาดผ่านบริเวณด้านนอกเขตตะวันออกและตะวันออกเฉียงเหนือของเมือง ขณะที่มอเตอร์เวย์เอ็ม 54 เริ่มต้นทางตอนเหนือและเชื่อมต่อวุลเวอร์แฮมป์ตันกับเทลฟอร์ด ด้านการขนส่งทางรถไฟ เมืองนี้มีสถานีรถไฟวุลเวอร์แฮมป์ตันให้บริการ และยังเป็นที่ตั้งของปลายทางด้านตะวันตกของโครงข่ายรถไฟฟ้าเวสต์มิดแลส์เมโทร

วุลเวอร์แฮมป์ตันเป็นบ้านเกิดของนักดนตรีและศิลปินที่มีชื่อเสียงจำนวนมาก และเป็นที่รู้จักในวงการกีฬาในฐานะถิ่นฐานของสโมสรฟุตบอลวุลเวอร์แฮมป์ตันวอนเดอเรอส์ ซึ่งแข่งขันในพรีเมียร์ลีก และใช้สนามเหย้าที่สนามกีฬามอลินิว ตั้งแต่คริสต์ทศวรรษ 1950 เป็นต้นมา เมืองนี้มีผู้อพยพจากอินเดียหลั่งไหลเข้ามาจำนวนมาก ส่งผลให้วุลเวอร์แฮมป์ตันเป็นพื้นที่ที่มีสัดส่วนชาวซิกข์มากที่สุดในอังกฤษ และชุมชนดังกล่าวมีบทบาทสำคัญในการหล่อหลอมอัตลักษณ์ของเมือง นอกจากนี้ เมืองยังมีสัดส่วนประชากรชาวฮินดูสูงกว่าค่าเฉลี่ยของประเทศอีกด้วย

## อ้างอิง

## แหล่งข้อมูลอื่น
* 
* สภานครวุลเวอร์แฮมป์ตัน

หมวดหมู่:เมืองในเทศมณฑลเวสต์มิดแลนส์
เอลอาอายุน

**เอลอาอายุน** (), **ลาอายูน** (), **อัลอุยูน** () หรือ **เลอ์ยุน** (เบอร์เบอร์: ⵍⵄⵢⵓⵏ) เป็นเมืองที่ใหญ่ที่สุดของเวสเทิร์นสะฮารา ดินแดนที่เป็นข้อพิพาทในทวีปแอฟริกา เชื่อกันว่าเมืองสมัยใหม่ได้รับการก่อตั้งอย่างเป็นทางการใน ค.ศ. 1938 โดยอันโตนิโอ เด โอโร นักล่าอาณานิคมชาวสเปน ใน ค.ศ. 1940 สเปนกำหนดให้เอลอาอายุนเป็นเมืองหลวงของสแปนิชสะฮารา ปัจจุบันเมืองนี้เป็นเมืองหลักของแคว้นเอลอาอายุน-อัลซากิยะตุลฮัมรออ์ซึ่งมีโมร็อกโกเป็นผู้บริหารภายใต้การควบคุมดูแลของคณะรักษาสันติภาพของสหประชาชาติในเวสเทิร์นสะฮารา

เอลอาอายุนถูกแบ่งออกเป็นสองส่วนโดยร่องน้ำแห้งชื่อ *อัลซากิยะตุลฮัมรออ์* ทางฟากใต้ของร่องน้ำเป็นเมืองเก่าซึ่งสร้างโดยนักล่าอาณานิคมชาวสเปน อาสนวิหารแห่งหนึ่งที่สร้างในสมัยนั้นยังคงเปิดทำการจนถึงทุกวันนี้ โดยบาทหลวงของอาสนวิหารมีหน้าที่ดูแลเมืองนี้กับเมืองอัลดัคละฮ์ซึ่งอยู่ไกลออกไปทางใต้

## อ้างอิง

หมวดหมู่:เมืองในเวสเทิร์นสะฮารา
ฮาวีโฌฟ

**ฮาวีโฌฟ** () หรือ **คาวีแยชุฟ** () เป็นนครในแคว้นมอเรเวีย-ไซลีเชีย ประเทศเช็กเกีย มีประชากร 82,768 คน เป็นเมืองใหญ่เป็นอันดับที่ 2 ของแคว้น และเป็นเมืองใหญ่ที่สุดของประเทศที่ไม่มีมหาวิทยาลัย เมืองนี้ก่อตั้งหลังสงครามโลกครั้งที่ 2 (ถือเป็นเมืองใหม่ที่สุดของเช็กเกียในปัจจุบัน) โดยก่อตั้งเป็นเมืองทำเหมืองถ่านหิน และเป็นเมืองอย่างเป็นทางการใน ค.ศ. 1955

## อ้างอิง

หมวดหมู่:เมืองในประเทศเช็กเกีย
หมวดหมู่:แคว้นมอเรเวีย-ไซลีเชีย
วุฒิชัย กิตติธเนศวร

**วุฒิชัย กิตติธเนศวร** (เกิด 6 กันยายน พ.ศ. 2497)  อดีตสมาชิกสภาผู้แทนราษฎรจังหวัดนครนายก อดีตประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย อดีตนายกองค์การบริหารส่วนจังหวัดนครนายก

## ประวัติ
วุฒิชัย กิตติธเนศวร หรือ เสี่ยอ๋า เกิดเมื่อวันที่ 6 กันยายน พ.ศ. 2497 เป็นบุตรของนายกิมไฮ้ กับนางซิวคี้ แซ่โง้ว สมรสกับนางกอบแก้ว ชิระกุล กรรมการผู้จัดการบริษัทกอบชัยคอนกรีต จำกัด มีบุตร 2 คน คือ นาย ปิยวัฒน์ กิตติธเนศวร สมาชิกสภาผู้แทนราษฎรจังหวัดนครนายก วุฒิชัยสำเร็จการศึกษาระดับปริญญาตรีและปริญญาโท จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาเอก สาขารัฐประศาสนศาสตร์ ที่มหาวิทยาลัยสวนดุสิต

## การทำงาน
วุฒิชัย กิตติธเนศวร เริ่มต้นงานการเมืองโดยการเป็นนักการเมืองท้องถิ่น ได้รับแต่งตั้งเป็นประธานสภาจังหวัดนครนายก (สจ.) และเป็นนายกองค์การบริหารส่วนจังหวัดนครนายก (อบจ.)เรียกได้ว่าเป็นนักการเมืองที่มีประสบการณ์โชคโชนเพราะเคยเป็นนักการเมืองท้องถิ่นมาแล้วแทบจะทุกตำแหน่ง เคยเป็นสมาชิกสภาผู้แทนราษฎร จังหวัดนครนายก สังกัดพรรคพลังประชาชน (ต่อมาถูกยุบพรรคจึงย้ายมาสังกัดพรรคเพื่อไทย) ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคภูมิใจไทย และสามารถเอาชนะนายเกรียงไกร กิตติธเนศวร จากพรรคเพื่อไทย (ผู้เป็นหลาน) และนายชาญชัย อิสระเสนารักษ์ จากพรรคประชาธิปัตย์ได้

ในปี พ.ศ. 2557 ศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้เขาต้องรับโทษจำคุก 10 ปี และปรับ 200,000 บาท โทษจำคุกให้รอการลงโทษไว้ 1 ปี และห้ามมิให้ดำรงตำแหน่งทางการเมือง หรือดำรงตำแหน่งใดในพรรคการเมืองเป็นเวลา 4 ปี จากกรณีจงใจยื่นบัญชีทรัพย์สินและหนี้สินและเอกสารประกอบด้วยข้อความอันเป็นเท็จ

ในปี พ.ศ. 2562 ได้รับเลือกตั้งเป็นสมาชิกสภาผู้แทนราษฎรจังหวัดนครนายกอีกสมัย  และได้เป็นประธานคณะกรรมาธิการการป้องกันและบรรเทาผลกระทบจากภัยธรรมชาติและสาธารณภัย สภาผู้แทนราษฎร ชุดปัจจุบันอีกด้วย
### สมาชิกสภาผู้แทนราษฎร
วุฒิชัย กิตติธเนศวร ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครนายก สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครนายก สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครนายก สังกัดพรรคพลังประชาชน → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครนายก สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครนายก สังกัดพรรคเพื่อไทย

## เครื่องราชอิสริยาภรณ์

## อ้างอิง

หมวดหมู่:นักการเมืองจากจังหวัดนครนายก
หมวดหมู่:ชาวไทยเชื้อสายจีน
หมวดหมู่:สมาชิกสภาผู้แทนราษฎรจังหวัดนครนายก
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:พรรคกล้าธรรม
หมวดหมู่:บุคคลจากโรงเรียนวัดราชาธิวาส
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากโรงเรียนกฎหมายและการเมือง มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ทักซ์เพนท์

**ทักซ์เพนท์** เป็นซอฟต์แวร์เสรีสำหรับตกแต่งภาพแบบแรสเตอร์ สามารถทำงานได้บนหลายระบบปฏิบัติการ เช่น วินโดวส์ แมคโอเอสเท็น และ ลินุกซ์ ภายใต้สัญญาอนุญาตสาธารณะทั่วไปของกนู

## คุณสมบัติ
ทักซ์เพนท์ต่างจากโปรแกรมที่ใกล้เคียงกันอื่นๆ (เช่น GIMP หรือ Photoshop) ตรงที่ทักซ์เพนท์ถูกออกแบบมาให้เด็กเล็กแม้แต่อายุ 3 ขวบขึ้นไปก็ใช้ได้ ส่วนต่อประสานกับผู้ใช้ ได้รับการออกแบบมาใช้งานง่าย และเต็บไปด้วยไอคอน เสียงประกอบ และตัวการตูน ทักซ์ ซึ่งเป็นมาสคอตของ Linux kernel

## แหล่งข้อมูลอื่น

*Tux Paint official website
*"Tux Paint" project at SourceForge.net
*Tux4Kids
*Tux Paint localisation 
*TuKsi Koti la Rangi (Tux Paint in Swahili)  Swahili translation project
*Tux Paint in Norwegian Nynorsk Norwegian Nynorsk translation project
*Tux Paint Localizzazione in Italiano (it_IT l10n)  Italian translation project
*"Tuxpaint Stamps for Australian Schools" project at SourceForge.net
หมวดหมู่:ซอฟต์แวร์เสรี
สนิท วรปัญญา

**สนิท วรปัญญา** (เกิด 3 มิถุนายน พ.ศ. 2482) อดีตอธิบดีกรมส่งเสริมการส่งออก อดีตสมาชิกวุฒิสภา จังหวัดลพบุรี และเป็นอดีตประธานวุฒิสภาคนแรกที่มาจากการเลือกตั้ง

## ประวัติ
สนิท เกิดเมื่อวันที่ 3 มิถุนายน พ.ศ. 2482 ที่ตำบลศรีเทพ อำเภอศรีเทพ จังหวัดเพชรบูรณ์ ด้านสมรสกับนางมณฑา เชวงศักดิ์สงคราม อดีตประธานผู้พิพากษาสมทบศาลเยาวชนและครอบครัว จังหวัดนนทบุรี บุตรีหลวงเชวงศักดิ์สงคราม มีบุตร 3 คน และเป็นน้องชายนายนิยม วรปัญญา สมาชิกสภาผู้แทนราษฎรจังหวัดลพบุรี

เข้ารับการศึกษาในระดับประถมศึกษาที่โรงเรียนประจำตำบลศรีเทพ ระดับมัธยมศึกษาตอนต้นที่โรงเรียนมัธยมประจำอำเภอวิเชียรบุรี และโรงเรียนมัธยมประจำอำเภอโคกสำโรง ระดับมัธยมศึกษาตอนปลายที่โรงเรียนอำนวยศิลป์ ระดับปริญญาตรี ที่มหาวิทยาลัยธรรมศาสตร์ สาขาเศรษฐศาสตร์ ระดับปริญญาโทที่มหาวิทยาลัยวิสคอนซิน สหรัฐอเมริกา สาขาเศรษฐศาสตร์ และผ่านการศึกษาอบรมจากวิทยาลัยป้องกันราชอาณาจักร รุ่นที่ 30

## การทำงาน
สนิท เริ่มทำงานเป็นพนักงานโครงการของสภาพัฒนาเศรษฐกิจแห่งชาติ เมื่อปี พ.ศ. 2503 ต่อมาในปี พ.ศ. 2508 ได้เข้ารับราชการเป็นเศรษฐกร ประจำกรมวิเทศสหการ กระทรวงพัฒนาการแห่งชาติ จากนั้นอีก 2 ปี ได้โอนมารับราชการเป็นอาจารย์ประจำสถาบันบัณฑิตพัฒนบริหารศาสตร์ และปี พ.ศ. 2514 ได้โอนมาเป็นพนักงานรัฐวิสาหกิจ ในตำแหน่งหัวหน้ากองคลังสินค้า องค์การคลังสินค้า ต่อมาในปี พ.ศ. 2516 เข้ามารับราชการในสังกัดสำนักงานปลัดกระทรวงพาณิชย์ จนกระทั่งปี พ.ศ. 2522 ได้รับแต่งตั้งเป็นข้าราชการพลเรือนสามัญ ระดับ 9 ในตำแหน่งรองผู้อำนวยการสำนักงานประกันภัย และเป็นรองอธิบดีกรมการค้าภายใน

ในปี พ.ศ. 2529 ได้รับแต่งตั้งให้เป็นข้าราชการ ระดับ 10 เป็นที่ปรึกษาการพาณิชย์ สำนักงานปลัดกระทรวงพาณิชย์ และเป็นอธิบดีในปี พ.ศ. 2531 ในตำแหน่งอธิบดีกรมการค้าภายใน และเป็นอธิบดีกรมการประกันภัยในปีต่อมา กระทั่งปี พ.ศ. 2537 ได้รับแต่งตั้งเป็นรองปลัดกระทรวงพาณิชย์ และได้ทำหน้าที่รักษาการปลัดกระทรวงพาณิชย์ และตำแหน่งสุดท้ายในชีวิตราชการ คือ อธิบดีกรมส่งเสริมการส่งออก

หลังเกษียณอายุราชการ สนิท ได้เข้าสู่งานการเมืองโดยการสมัครรับเลือกตั้งเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย เมื่อปี พ.ศ. 2543 และได้รับเลือกตั้งเป็นสมาชิกวุฒิสภา จังหวัดลพบุรี และได้รับเลือกตั้งให้เป็นประธานวุฒิสภา ซึ่งเป็นประธานวุฒิสภาคนแรกของไทยที่มาจากการเลือกตั้งทั่วไป

สนิท ถูกคณะกรรมการการเลือกตั้ง (กกต.) มีมติเป็นเอกฉันท์ให้ใบเหลือง ใน 6 ข้อหา คือ แจกเสื้อ แจกเงินให้กำนัน ผู้ใหญ่บ้าน และชาวบ้าน แจกเงินให้วัด สัญญาว่าจะให้ประปาหมู่บ้าน สัญญาว่าจะให้ดินลูกรังถมถนนทางเข้าหมู่บ้าน โฆษณาหาเสียง ส่งผลให้สนิท สิ้นสมาชิกภาพการเป็นสมาชิกวุฒิสภา ทำให้พ้นจากตำแหน่งประธานวุฒิสภาด้วย ซึ่งสนิท ได้ลงสมัครรับเลือกตั้งอีกครั้ง แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอศรีเทพ
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดเพชรบูรณ์
หมวดหมู่:ประธานวุฒิสภาไทย
หมวดหมู่:สมาชิกวุฒิสภาจังหวัดลพบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากวิทยาลัยป้องกันราชอาณาจักร
หมวดหมู่:พนักงานรัฐวิสาหกิจชาวไทย
เฉลิม พรหมเลิศ

**เฉลิม พรหมเลิศ** (เกิด 14 มีนาคม พ.ศ. 2479) อดีตรองประธานวุฒิสภา คนที่หนึ่ง และอดีตสมาชิกวุฒิสภาจังหวัดสุราษฎร์ธานี

## ประวัติ
นายเฉลิม พรหมเลิศ เกิดเมื่อวันที่ 14 มีนาคม พ.ศ. 2479 สำเร็จการศึกษาระดับปริญญาตรี สาขารัฐศาสตร์ จากจุฬาลงกรณ์มหาวิทยาลัย และมหาวิทยาลัยธรรมศาสตร์ ระดับปริญญาโท ทางด้านการปกครอง จากมหาวิทยาลัยอิลลินอยส์ และปริญญาดุษฎีบัณฑิตกิตติมศักดิ์ สาขาส่งเสริมการเกษตร จากมหาวิทยาลัยแม่โจ้

## การทำงาน
เฉลิม พรหมเลิศ รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดน่าน ภูเก็ต สมุทรสาคร เป็นรองปลัดกระทรวงมหาดไทย ในปี พ.ศ. 2536 เป็นเลขาธิการสำนักงานเร่งรัดพัฒนาชนบท หลังเกษียณอายุราชการ ได้รับเลือกเป็นสมาชิกสภาร่างรัฐธรรมนูญ ชุดปี พ.ศ. 2539 ต่อมาได้รับเลือกตั้งเป็นสมาชิกวุฒิสภา ในการเลือกตั้งสมาชิกวุฒิสภาครั้งแรกในประเทศไทย พ.ศ. 2543 และได้รับเลือกเป็นรองประธานวุฒิสภา คนที่ 1

## เครื่องราชอิสริยาภรณ์
นายเฉลิม พรหมเลิศ ได้รับพระราชทานเครื่องราชอิสริยาภรณ์ชั้นสูงสุด 

 

เนื่องจากถูกศาลฎีกาพิพากษาจำคุก จึงถูกเรียกคืน เมื่อวันที่ 16 พฤศจิกายน พ.ศ. 2553

## อ้างอิง

หมวดหมู่:นักโทษของประเทศไทย
หมวดหมู่:นักการเมืองจากจังหวัดสุราษฎร์ธานี
หมวดหมู่:ข้าราชการพลเรือนชาวไทย
หมวดหมู่:รองประธานวุฒิสภาไทย
หมวดหมู่:ผู้ว่าราชการจังหวัดน่าน
หมวดหมู่:ผู้ว่าราชการจังหวัดภูเก็ต
หมวดหมู่:ผู้ว่าราชการจังหวัดสมุทรสาคร
หมวดหมู่:สมาชิกวุฒิสภาจังหวัดสุราษฎร์ธานี
หมวดหมู่:สมาชิกสภาร่างรัฐธรรมนูญไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยแม่โจ้
ไดนามิกลิงก์ไลบรารี

**ไดนามิกลิงก์ไลบรารี** () หรือ **DLL** เป็นการทำให้แนวคิดไลบรารีร่วม (shared library) ของไมโครซอฟท์เป็นผลในระบบปฏิบัติการไมโครซอฟท์ วินโดวส์และโอเอส/2 โดยปกติไลบรารีเหล่านี้มีส่วนขยายไฟล์ DLL, OCX (สำหรับไลบรารีซึ่งมีการควบคุมแอ็กทีฟเอ็กซ์) หรือ DRV (สำหรับไดรเวอร์ระบบดั้งเดิม) ฟอร์แมตไฟล์สำหรับ DLL เหมือนกับของไฟล์ EXE ของวินโดวส์ นั่นคือ Portable Executable (PE) สำหรับวินโดวส์ 32 บิต และ 64 บิต และ New Executable (NE) สำหรับวินโดวส์ 16 บิต DLL เช่นเดียวกับ EXE มีโค้ด ข้อมูล และทรัพยากร ในการผสมใด ๆ

หมวดหมู่:รูปแบบไฟล์คอมพิวเตอร์
ซัมวันไลก์ยู (เพลงอะเดล)

"**ซัมวันไลก์ยู**" () เป็นเพลงของอะเดล นักร้อง-นักแต่งเพลงชาวอังกฤษ เพลงนี้แต่งโดยอะเดล และ*แดน วิลสัน* สำหรับสตูดิโออัลบั้ม *21* มิวสิกวิดีโอเพลงนี้ถ่ายทำในปารีส กำกับโดน เจค นาวา

จากการแสดงอันยอดเยี่ยมของเธอบนเวทีประกาศผลรางวัล BRIT Awards ในปี 2011 เพลง *Someone Like You* กลายเป็นเพลงที่ถูกปล่อยเป็น
ซิงเกิลแรกในสหราชอาณาจักรและขึ้นอยู่อันดับ 1 บนชาร์ตได้นานถึง 5 สัปดาห์ และกลายเป็นเพลงที่สองของอะเดล ซึ่งขึ้นสู่อันดับ 1 ในสหรัฐอเมริกา จากความสำเร็จดังกล่าว อะเดลกลายเป็นศิลปินหญิงเดี่ยวชาวอังกฤษคนแรกในประวัติศาสตร์ของBillboard Hot 100 ซึ่งมีเพลงในอัลบั้มเดียวกันถึง 2 เพลง ที่สามารถขึ้นสู่อันดับ 1 ได้

หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:ซิงเกิลในปี พ.ศ. 2554
หมวดหมู่:เพลงของอะเดล
หมวดหมู่: เพลงที่ประพันธ์คำร้องโดยอะเดล
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลอันดับ 1 ในประเทศสวิตเซอร์แลนด์
หมวดหมู่:ซิงเกิลอันดับ 1 ในประเทศโปแลนด์
หมวดหมู่:ซิงเกิลอันดับ 1 ในประเทศฝรั่งเศส
หมวดหมู่:ซิงเกิลอันดับ 1 ในประเทศออสเตรเลีย
หมวดหมู่:มิวสิกวิดีโอภาพขาวดำ
หมวดหมู่:รางวัลแกรมมี สาขาขับร้องเพลงป็อปเดี่ยวยอดเยี่ยม
แพทริก แมนนิง

**แพทริก ออกัสตุส เมอร์วิน แมนนิง**  (, เกิด (17 สิงหาคม ค.ศ.1946 - 2 กรกฎาคม ค.ศ.2016

เป็นนายกรัฐมนตรีคนที่ 4 และ 6 ของประเทศตรินิแดดและโตเบโก ซึ่งดำรงตำแหน่งครั้งแรกเมื่อวันที่ 17 ธันวาคม ค.ศ. 1991 – 9 พฤศจิกายน ค.ศ. 1995 และดำรงตำแหน่งอีกครั้งเมื่อวันที่ 24 ธันวาคม ค.ศ. 2001 – 26 พฤษภาคม ค.ศ. 2010 นอกจากนี้เขายังเป็นหัวหน้าฝ่ายค้านช่วงปี ค.ศ. 1995 - 2001 และเป็นหัวหน้าพรรค PNM ช่วงปี ค.ศ. 1987-2010

แมนนิงเป็นสมาชิกสภาผู้แทนราษฎรในเขตเมืองซานเฟอร์นันโด และเป็นสมาชิกสภาผู้แทนราษฎรยาวนานที่สุดของสภา

แมนนิงเป็นชาวซานเฟอร์นันโดโดยกำเนิด สำเร็จการศึกษาระดับมัธยมที่วิทยาลัยเพรเซนเทชัน และสำเร็จการศึกษาระดับปริญญาตรีจากมหาวิทยาลัยเวสต์อินดิสที่โมนา ประเทศจาเมกา ในปี ค.ศ. 1969 หลังสำเร็จการศึกษาเขาได้กลับมายังตรินิแดดและโตเบโก และได้ทำงานเป็นนักธรณีวิทยาของบริษัทเท็กซาโก เขาเข้าสู่การเป็นสมาชิกสภาผู้แทนราษฎรของซานเฟร์นันโดในปี ค.ศ. 1971

## อ้างอิง

หมวดหมู่:นายกรัฐมนตรีตรินิแดดและโตเบโก
หมวดหมู่:นักการเมืองตรินิแดดและโตเบโก
หมวดหมู่:ชาวตรินิแดดและโตเบโกที่นับถือศาสนาคริสต์
หมวดหมู่:บุคคลที่เสียชีวิตในปี พ.ศ. 2559
พัสเทว ปันเฑ

**พัสเทว ปันเฑ** (, 25 พฤษภาคม ค.ศ. 1933 - 1 มกราคม ค.ศ. 2024)  นายกรัฐมนตรีคนที่ 5 ของตรินิแดดและโตเบโก ดำรงตำแหน่งเมื่อวันที่ 10 พฤศจิกายน ค.ศ. 1995 – 23 ธันวาคม ค.ศ. 2001 แต่เขาดำรงตำแหน่งฝ่ายค้านมาอย่างยาวนานตั้งแต่ช่วงปี ค.ศ. 1976–1977, 1978–1986, 1989–1995 และ ค.ศ. 2001–2010 เขาได้รับเลือกตั้งเป็นสมาชิกสภาผู้แทนราษฎรจากเมืองคูวาเหนือครั้งแรกในปี ค.ศ. 1976

ในปี ค.ศ. 2006 เขาถูกตัดสินว่าไม่สามารถยื่นข้อมูลที่สมบูรณ์ของบัญชีธนาคารต่อคณะกรรมการซึ่งจัดตั้งขึ้นที่กรุงลอนดอน ตำแหน่งหัวหน้าฝ่ายค้านจึงว่างลง และชื่อของนายปันเฑยังอยู่ในศาลอุทธรณ์ จึงมีการแต่งตั้งกมลา ปรสาท-พิเสสร ขึ้นเป็นหัวหน้าฝ่ายค้านเมื่อวันที่ 26 เมษายน ค.ศ. 2006

นายปันเฑ สมรสครั้งแรกกับนอร์มา โมฮัมเหม็ด มีบุตรด้วยกันหนึ่งคน แต่หลังจากนอร์มาเสียชีวิตแล้ว เขาได้สมรสใหม่กับอุมา รามกฤษัณ มีบุตรสาวด้วยกัน 4 คน

## อ้างอิง

## แหล่งข้อมูลอื่น
*NALIS Biography of Basdeo Panday 
*Official Website of the United National Congress 

หมวดหมู่:นายกรัฐมนตรีตรินิแดดและโตเบโก
หมวดหมู่:ชาวตรินิแดดและโตเบโกเชื้อสายอินเดีย
หมวดหมู่:ชาวตรินิแดดและโตเบโกที่นับถือศาสนาฮินดู
หมวดหมู่:นักการเมืองตรินิแดดและโตเบโก
แบรด โจนส์

**แบรดลีย์ สก็อต โจนส์ ** () เกิดเมื่อวันที่ 19 มีนาคม ค.ศ. 1982 ที่เพิร์ท ประเทศออสเตรเลีย เล่นตำแหน่งเป็นผู้รักษาประตู ของทีมชาติออสเตรเลียและ สโมสรฟุตบอลลิเวอร์พูลในปัจจุบัน

## วงการในฟุตบอล
### ชีวิตเริ่มต้น
โจนส์เกิดใน Armadale, Perth, Western Australia พ่อของเขาเป็นชาว อังกฤษ  เขาเข้าเรียนที่โรงเรียนมัธยมเซาท์บีช, จบการศึกษาในปี 1998 ควบคู่ไปกับเซาท์บีชเมอร์ฮอลลี่โปรและเชนวัตสั โจนส์เซ็นสัญญากับ เบสร์วอเทอร์ ซิตี้ ในออสเตรเลียตะวันตก 

### มิดเดิลสโบร
เขาได้ลงนามกับ มิดเดิลสโบร หลังจากที่เขาถูกปล่อยตัวออกมาจาก นอริชซิตี เขาเล่นในทีมชุดเยาวชน ก่อนจะเซ็นสัญญากับทีมชุดใหญ่ ในเดือน มีนาคม ปี 1999  เขาได้ลงเล่นกับทีมนัดแรก ใน เอฟเอคัพ รอบที่สาม ที่พบกับ น๊อตส์ เคาน์ตี้ (Notts County) ในปี 2004 และในต่อมา ที่ มิดเดิลสโบร เป็นแชมป์ ลีกคัพ 

### ลิเวอร์พูล
เมื่อวันที่ 17 สิงหาคม 2010 โจนส์เซ็นสัญญากับ ลิเวอร์พูล ในราคา 2,300,000 ปอนด์ เขามีคุณสมบัติเป็น "homegrown" ผู้เล่นภายใต้กฎใหม่พรีเมียร์ลีก 
## อ้างอิง

*Middlesbrough profile 
*FFA - Socceroo profile 
*
*LFC History Profile

หมวดหมู่:นักฟุตบอลชาวออสเตรเลีย
หมวดหมู่:ผู้เล่นสโมสรฟุตบอลแบล็กพูล
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:บุคคลจากเพิร์ท
หมวดหมู่:นักฟุตบอลในโอลิมปิกฤดูร้อน 2004
หมวดหมู่:ผู้รักษาประตูฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ชาวออสเตรเลียเชื้อสายอังกฤษ
โฆเซ เอนริเก ซันเชซ

**โฆเซ เอนริเก ซันเชซ ดิอัซ** (; เกิดเมื่อวันที่ 23 มกราคม ค.ศ. 1986 ที่บาเลนเซีย ประเทศสเปน) เป็นอดีตนักฟุตบอลอาชีพชาวสเปนในตำแหน่งกองหลัง เขาเคยเล่นให้กับทีมชาติสเปนชุดเยาวชนในรุ่นอายุไม่เกิน 16, 20 และ 21 ปี

## สโมสรอาชีพ
### นิวคาสเซิลยูไนเต็ด

### ลิเวอร์พูล
ในระหว่างฤดูกาล 2011–12 เอนริเก เคยทำหน้าที่ผู้รักษาประตูมาแล้ว ในระหว่างนัดที่พบกับนิวคาสเซิลยูไนเต็ด ซึ่งเป็นสโมสรเก่า ที่สนามเซนต์เจมส์พาร์ก โดยในขณะนั้นเปเป เรย์นา ผู้รักษาประตูตัวจริงของลิเวอร์พูลได้ทำฟาวล์ใส่ผู้เล่นของนิวคาสเซิลยูไนเต็ด ด้วยการโขกศีรษะใส่ ทำให้ถูกใบแดงไล่ออก ขณะนั้นลิเวอร์พูลเปลี่ยนตัวผู้เล่นครบ 3 คน แล้ว และเป็นฝ่ายตามหลัง 2–0 และจบการแข่งขันด้วยจำนวนประตูนี้ โดยเอนริเกรับหน้าที่ผู้รักษาประตูเป็นเวลา 13 นาที

## สถิติ
### สโมสร

## เกียรติประวัติ
**นิวคาสเซิลยูไนเต็ด**
* ฟุตบอลลีกแชมเปียนชิป: 2009–10

**ลิเวอร์พูล**
* ฟุตบอลลีกคัพ: 2011–12
* เอฟเอคัพ รองชนะเลิศ: 2011–12

## อ้างอิง

## แหล่งข้อมูลอื่น
* 
* BDFutbol profile
* Transfermarkt profile
* Premier League profile 
* 
* LFC History Profile

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลบิยาร์เรอัล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
นกจาบอกลาย

**นกกระจาบอกลาย** (; ) เป็นนกในวงศ์นกกระจาบ (Ploceidae) ที่พบในเอเชียใต้  มีลักษณะคล้ายนกกระจาบธรรมดา (*P. philippinus*) แต่อกเป็นลาย ทำรังกันเป็นกลุ่มในกอต้นกกใกล้แหล่งน้ำ

## ลักษณะ
นกกระจาบอกลายมีลักษณะคล้ายนกกระจาบธรรมดา แต่มีลายขีดที่หน้าอกและสีข้าง คิ้วน้ำตาลแกมขาว หน้าสีคล้ำ ข้างคอมีแถบเหลืองแคบ ๆ คอและก้นขาว ในฤดูผสมพันธุ์ ตัวผู้มีปากสีดำ หน้าผากและกระหม่อมเหลืองสด หน้าดำ ลำตัวด้านบนดำ ลายน้ำตาลแกมเหลือง ลำตัวด้านล่างน้ำตาลแกมเหลืองมีลายขีดดำที่อกและค่อย ๆ บางลงที่สีข้าง

## อ้างอิง
*  Database entry includes justification for why this species is of least concern
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 1 รศ.โอภาส ขอบเขตต์
## แหล่งข้อมูลอื่น

หมวดหมู่:นกจาบ
หมวดหมู่:นกที่พบในประเทศไทย
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
เซบัสเตียน โกอาเตส

**เซบัสเตียน โกอาเตส นิออน** () เกิดเมื่อวันที่ 7 ตุลาคม ค.ศ. 1990 ที่ประเทศอุรุกวัย เป็นนักฟุตบอลของทีมชาติอุรุกวัยและสปอร์ติงลิสบอน เล่นในตำแหน่งกองหลัง

## อ้างอิง

## แหล่งข้อมูลอื่น
* Official site 
* FIFA Profile 
* Official LFC profile
* ESPN 

หมวดหมู่:นักฟุตบอลชาวอุรุกวัย
หมวดหมู่:ผู้เล่นกลุบนาซิโอนัลเดฟุตโบล
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ติงลิสบอน
หมวดหมู่:นักฟุตบอลในโอลิมปิกฤดูร้อน 2012
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในโกปาอาเมริกา 2015
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศโกปาอาเมริกา
หมวดหมู่:บุคคลจากมอนเตวิเดโอ
นกกระทาดงแข้งเขียว

**นกกระทาดงแข้งเขียว** () เป็นนกในวงศ์ไก่ฟ้าและนกกระทา (Phasianidae) พบในป่าในอินโดจีนไปจนถึงตอนใต้สุดของประเทศจีน (มณฑลยูนนาน) จัดเป็นญาติใกล้ชิดกับนกกระทาดงเวียดนามและนกกระทาดงปักษ์ใต้

## ลักษณะ
คิ้ว แก้ม และคอสีขาว มีจุดดำขนาดเล็กกระจายเต็มบนพื้นขาว ข้างหัวและคอด้านล่างสีส้มแกมน้ำตาล ลำตัวด้านบนสีน้ำตาลลายขวางดำ อกและสีข้างสีน้ำตาลสลับด้วยน้ำตาลอ่อน ท้องสีน้ำตาลอ่อน แข้งเหลืองแกมเขียว 

## อ้างอิง
* BirdLife International 2004.  Arborophila chloropus .   2006 IUCN Red List of Threatened Species.   Downloaded on 10 July 2007.
* คู่มือดูนกหมอบุญส่ง เลขะกุล นกเมืองไทย และหนังสือนกในเมืองไทย เล่ม 1 รศ.โอภาส ขอบเขตต์ 

## แหล่งข้อมูลอื่น

ดงแข้งเขียว
หมวดหมู่:นกที่พบในประเทศไทย
เทศบาลเมืองต้นเปา

**ต้นเปา** เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่ตำบลต้นเปาทั้งตำบล ในอำเภอสันกำแพง จังหวัดเชียงใหม่ จัดตั้งขึ้นเป็นสภาตำบลต้นเปา ในปี พ.ศ. 2516 และในปี พ.ศ. 2528 กรมการปกครอง ได้พิจารณาพื้นที่สภาตำบลต้นเปา เป็นสุขาภิบาลได้ โดยใช้พื้นที่ทั้ังตำบล รวม 10 หมู่บ้าน โดยไม่ต้องกำหนดพื้นที่เขตใดเขตหนึ่ง เนื่องจากผังเมืองทั้งตำบลต้นเปามีความเหมาะสมที่จัดตั้ง และเปลี่ยนแปลงฐานะเป็นเทศบาลตำบลในปี พ.ศ. 2542 

ต่อมาเทศบาลตำบลต้นเปามีคุณสมบัติตามหลักเกณฑ์ที่กำหนดไว้ในกฎหมาย กล่าวคือ มีพื้นที่ 15.36 ตารางกิโลเมตร ประชากรในวันที่ 31 มีนาคม พ.ศ. 2552 จำนวน 12,452 คน ซึ่งเกินกว่า 10,000 คน ตามที่กฎหมายกำหนด ประกอบกับมีรายได้จริงโดยไม่รวมเงินอุดหนุนในปีงบประมาณ พ.ศ. 2552 จำนวน 45.51 ล้านบาท รายจ่ายประจำในปีงบประมาณ พ.ศ. 2552 จำนวน 18.06 ล้านบาท เงินสะสม 49.46 ล้านบาท และสมาชิกสภาเทศบาลต้นเปาจะครบวาระในวันที่ 29 ตุลาคม พ.ศ. 2553 ซึ่งพอควรแก่การปฏิบัติหน้าที่ตามที่กฎหมายกำหนด มีความเหมาะสมที่จะเปลี่ยนแปลงฐานะเป็นเทศบาลเมือง

วันที่ 28 ตุลาคม พ.ศ. 2553 นายอำเภอสันกำแพงและผู้ว่าราชการจังหวัดเชียงใหม่ให้ความเห็นชอบ รวมทั้งประชาชนในเขตเทศบาลตำบลต้นเปา จึงได้เปลี่ยนแปลงฐานะเทศบาลตำบลต้นเปา เป็น เทศบาลเมืองต้นเปา ยังคงมีตำแหน่งกำนัน ผู้ใหญ่บ้าน ปฏิบัติงานอยู่ในพื้นที่ แต่จะไม่ได้รับผลกระทบจากการเปลี่ยนแปลงฐานะเป็นเทศบาลเมือง เนื่องจากพระราชบัญญัติลักษณะปกครองท้องที่ (ฉบับที่ 12) พ.ศ. 2552 ซึ่งมีผลใช้บังคับตั้งแต่วันที่ 31  ธันวาคม พ.ศ. 2552 บัญญัติว่า การยกเลิกตำแหน่งกำนัน ผู้ใหญ่บ้าน แพทย์ประจำตำบล สารวัตรกำนันและผู้ช่วยผู้ใหญ่บ้านจะกระทำมิได้

## ที่ตั้งและอาณาเขต
เทศบาลเมืองต้นเปา มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับเทศบาลตำบลสันปูเลย เทศบาลตำบลสำราญราษฎร์ และเทศบาลตำบลแม่คือ (อำเภอดอยสะเก็ด)
* **ทิศตะวันออก** ติดต่อกับองค์การบริหารส่วนตำบลสันกำแพง และเทศบาลตำบลแม่ปูคา
* **ทิศใต้** ติดต่อกับ เทศบาลตำบลป่าบง (อำเภอสารภี)
* **ทิศตะวันตก** ติดต่อกับเทศบาลตำบลสันกลาง
## ประชากร
พื้นที่เทศบาลเมืองต้นเปาประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 20,366 คน แบ่งเป็นชาย 9,212 คน หญิง 11,154 คน (เดือนธันวาคม 2566) 

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

## อ้างอิง

ต้นเปา
ต้นเปา
ปลาฉลามครีบขาว

**ปลาฉลามครีบขาว** (; ) เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)

จัดเป็นเพียงชนิดเดียวที่อยู่ในสกุล *Triaenodon* 

มีรูปร่างโดยทั่วไปคล้ายกับปลาฉลามในวงศ์เดียวกันนี้ รูปร่างเพรียวยาว แต่มีส่วนหัวที่แบนราบกว่า ตาโต มีจุดเด่นอยู่ที่ปลายครีบมีแต้มสีขาวที่ครีบหลังและครีบหาง 

มีขนาดโตเต็มที่ประมาณ 1.6 เมตร น้ำหนักราว 18 กิโลกรัม ถือเป็นปลาฉลามขนาดเล็ก มีพฤติกรรมชอบอยู่ลำพังตัวเดียว หรือบางครั้งจะพบได้เป็นฝูง โดยอาจพบได้มากกว่า 30-40 ตัว โดยมากมักจะอาศัยและหากินบริเวณพื้นน้ำในเวลากลางคืน ในช่วงกลางวันจะพักผ่อน อาหารโดยมาก ได้แก่ กุ้ง, หอย, ปู, หมึกยักษ์ และปลาขนาดเล็กชนิดต่าง ๆ โดยปลาฉลามครีบขาวมีความพิเศษต่างจากปลาจำพวกอื่น ๆ คือ การที่มีส่วนหัวที่แบนราบและลำตัวที่เพรียวยาวคล้ายปลาไหล ทำให้สามารถซอกซอนไปในโขดหินหรือแนวปะการังเพื่อหาอาหารได้   ออกลูกเป็นตัว ครั้งละ 3-5 ตัว ตั้งท้องราว 1 ปี มีอายุขัยโดยเฉลี่ย 25 ปี  เข้าสู่วัยเจริญพันธุ์เมื่ออายุได้ 5 ปี

พบกระจายพันธุ์อยู่ทั่วไปในมหาสมุทรแปซิฟิกและมหาสมุทรอินเดีย จนถึงเกรตแบร์ริเออร์รีฟ ในน่านน้ำไทยจะพบได้ที่บริเวณหมู่เกาะสิมิลัน

จัดเป็นปลาฉลามที่ไม่มีอันตรายต่อมนุษย์ และครีบสามารถนำไปทำเป็นหูฉลามได้เหมือนกับปลาฉลามชนิดอื่น ๆ 

## อ้างอิง

## แหล่งข้อมูลอื่น
*รูปและข้อมูลเพิ่มเติม 

หมวดหมู่:วงศ์ปลาฉลามครีบดำ
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในประเทศออสเตรเลีย
หมวดหมู่:ปลาแอฟริกา
มาร์ติน โอนีลล์

**มาร์ติน ฮิว ไมเคิล โอนีลล์** () เกิดเมื่อวันที่ 1 มีนาคม ค.ศ. 1952 ในเมืองคิลเร ไอร์แลนด์เหนือ โอนีลล์เป็นผู้จัดการทีมคนหนึ่งของสกอตแลนด์ที่เคยประสบความสำเร็จมาแล้วหลายครั้ง โดยเขาเคยนำเลสเตอร์ซิตีได้แชมป์ลีกคัพถึง 2 สมัย และโด่งดังมาก ๆ สมัยที่คุมเซลติก โดยในช่วงปี ค.ศ. 2001 โอนีลล์นำเซลติกคว้าแชมป์ 3 แชมป์ใน 1 ฤดูกาล ปัจจุบันโอนีลล์เป็นผู้จัดการทีมของสโมสรฟุตบอลซันเดอร์แลนด์ โอนีลล์เป็นผู้จัดการทีมคนเดียวของซันเดอร์แลนด์ในพรีเมียร์ลีก ฤดูกาล 2011-12 ที่พาทีมของเขาขึ้นชั้นจากทีมท้ายกลางตาราง (อันดับที่ 15) ขึ้นมาอยู่ในอันดับที่ 8 ในช่วงเวลาแค่ 1 เดือน ซึ่งผลนี้ทำให้เขาได้รับรางวัลผู้จัดการทีมยอดเยี่ยมในเดือนธันวาคม ค.ศ. 2011

## ผลงานการคุมทีม.
;วิกคัมวอนเดอเรอส์
*ฟุตบอลลีกคอนเฟอเรนซ์ 1 สมัย (ชนะเลิศ): 1992-93
*เอฟเอโทรฟี 1 สมัย: 1990-91
*ฟุตบอลลีกดิวิชัน 3 อังกฤษ 1 สมัย (ชนะเลิศ): 1993-94

;เลสเตอร์ซิตี
*ฟุตบอลลีกแชมเปียนชิป 1 สมัย (ชนะเลิศ): 1995-96
*ลีกคัพ 2 สมัย (ชนะเลิศ): 1996-97, 1999-00
;เซลติก
*สกอตติชพรีเมียร์ลีก  3 สมัย (ชนะเลิศ): 2000-01, 2001-02, 2003-04
*สกอตติชคัพ 3 สมัย (ชนะเลิศ): 2000-01, 2003-04, 2004-05
*สกอตติชลีกคัพ 1 สมัย (ชนะเลิศ): 2000-01

;ซันเดอร์แลนด์
*ผู้จัดการทีมดีเด่น 1 สมัย: เดือนธันวาคม ค.ศ. 2011

## อ้างอิง

## แหล่งข้อมูลอื่น
*
*Martin O'Neill BBC Sport, 14 May 2002
*Grantham Town profile
*Martin O'Neill Flown From The Nest
*Martin O'Neill - Nottingham Forest FC 1971-1981 football-heroes.net

หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลนอริชซิตี
หมวดหมู่:นักฟุตบอลชาวไอร์แลนด์เหนือ
หมวดหมู่:ผู้จัดการทีมฟุตบอลชาวไอร์แลนด์เหนือ
หมวดหมู่:ผู้จัดการทีมสโมสรฟุตบอลเลสเตอร์ซิตี
หมวดหมู่:ผู้จัดการทีมสโมสรฟุตบอลเซลติก
หมวดหมู่:ผู้ได้รับเครื่องราชอิสริยาภรณ์โอบีอี‎
หมวดหมู่:บุคคลจากเทศมณฑลลันดันเดร์รี
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลนอตส์เคาน์ตี
หมวดหมู่:ผู้เล่นสโมสรฟุตบอลฟูลัม
หมวดหมู่:ผู้จัดการทีมสโมสรฟุตบอลนอริชซิตี
หมวดหมู่:ผู้จัดการทีมสโมสรฟุตบอลแอสตันวิลลา
หมวดหมู่:ผู้จัดการทีมสโมสรฟุตบอลซันเดอร์แลนด์
หมวดหมู่:ผู้จัดการทีมฟุตบอลทีมชาติสาธารณรัฐไอร์แลนด์
หมวดหมู่:ผู้จัดการทีมสโมสรฟุตบอลนอตทิงแฮมฟอเรสต์
ปลาฉลามจ้าวมัน

**ปลาฉลามจ้าวมัน** หรือ **ปลาฉลามสีเทา** (; ) เป็นปลาฉลามชนิดหนึ่ง อยู่ในวงศ์ปลาฉลามครีบดำ (Carcharhinidae)

มีรูปร่างโดยทั่วไปคล้ายกับปลาฉลามในสกุลนี้ทั่วไป เช่น ปลาฉลามครีบดำ (*C. melanopterus*) แต่ทว่ามีรูปร่างที่หนาและบึกบึนกว่า ครีบหลังทำมุมเป็นรูปสามเหลี่ยม ลำตัวเป็นสีเทาอมฟ้า ส่วนท้องเป็นสีขาว

มีขนาดลำตัวใหญ่เต็มที่ประมาณ 1.9 เมตร พบใหญ่ที่สุดถึง 2.6 เมตร และน้ำหนักเต็มที่  33.7 กิโลกรัม อายุขัยโดยเฉลี่ย 25 ปี พบกระจายพันธุ์ในแนวปะการังและกองหินในแถบอินโด-แปซิฟิก ตั้งแต่เกาะมาดากัสการ์ จนถึงออสเตรเลีย ในน่านน้ำไทยมักพบติดมากับอวนหรือเครื่องมือประมง  หายากกว่าปลาฉลามครีบดำ และหายากที่พบตัวที่มีชีวิตอยู่

## อ้างอิง

## แหล่งข้อมูลอื่น
*Gray Reef Sharks, ''Carcharhinus amblyrhynchos'' 

หมวดหมู่:สกุลปลาฉลามครีบดำ
หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาที่พบในประเทศออสเตรเลีย
หูฉลาม

thumb|250px|หูฉลามปรุงเสร็จ
**หูฉลาม** (จีนตัวเต็ม: 魚翅, จีนตัวย่อ: 鱼翅) เป็นอาหารจีนที่มีชื่อเสียงและรู้จักกันดีอย่างหนึ่ง ประวัติของหูฉลามย้อนไปได้ถึงสมัยราชวงศ์หมิง

หูฉลามปรุงมาจากครีบส่วนต่าง ๆ ของปลาฉลาม มีวิธีการปรุงคล้ายกับกระเพาะปลา คือ มีความหนืดคาว และมีส่วนผสมอย่างอื่น เช่น เนื้อไก่, เนื้อหมู, ขาหมู, กระดูกไก่, กระดูกหมู และเครื่องยาจีนต่าง ๆ

ครีบของปลาฉลามมีลักษณะเป็นกระดูกอ่อนที่เป็นเส้น ๆ เพื่อช่วยให้ปลาฉลามสามารถแผ่ครีบออกได้ แบ่งออกได้เป็นสองส่วน คือฐานครีบและก้านครีบ ส่วนที่นำมาทำเป็นหูฉลามนั้น ก็คือ ก้านครีบ ซึ่งต้องผ่านกระบวนการหลายอย่าง ตั้งแต่การตากแห้ง ต้มจนเปื่อย และขูดหนังทิ้งจนเหลือแต่กระดูกอ่อน

มีความเชื่อกันว่าหูฉลามที่นำมาต้มจนเปื่อยและตุ๋นจนได้ที่จะกลายเป็นอาหารวิเศษในการบำรุงร่างกาย แต่คุณค่าในทางอาหารแล้ว หูฉลามหนึ่งชามมีค่าเท่ากับไข่เป็ดฟองเดียวเท่านั้น

หูฉลามจัดว่าเป็นอาหารที่มีราคาแพง เป็นอาหารหลักในช่วงงานเทศกาลต่าง ๆ เช่น เทศกาลตรุษจีน, งานแต่งงานในจีน, ฮ่องกง, ไต้หวัน และอีกหลายประเทศที่มีชาวจีนอาศัยอยู่ เช่น สิงคโปร์ ไทย ภัตตาคารแห่งหนึ่งในสิงคโปร์ขายหูฉลามในราคาจานละ 16 ดอลลาร์สิงคโปร์

การขายหูฉลามทำให้ทั่วโลกมีการล่าปลาฉลามเพื่อตัดเอาครีบมาทำเป็นหูฉลามมากขึ้น รายงานของกองทุนสัตว์ป่าโลก (WWF) ระบุว่า มีปลาฉลามจำนวนกว่า 73 ล้านตัวถูกฆ่าในทุก ๆ ปีเพื่อนำมาขายปลีกกิโลกรัมละหลายร้อยดอลลาร์สหรัฐ และในปี ค.ศ. 2010 มีสปีชีส์ปลาฉลามกว่า 180 สปีชีส์ที่ถูกคุกคามเทียบกับปี ค.ศ. 2000 ที่ถูกคุกคามเพียง 15 สปีชีส์ ปัจจุบันมีการรณรงค์จากหลายภาคส่วนให้มีการลดละการบริโภคหูฉลามมากขึ้น

ประเทศไทยถือว่าเป็นประเทศหนึ่งที่เป็นศูนย์กลางการค้าหูฉลามมากที่สุดแห่งหนึ่งของโลก เฉพาะแค่ในพื้นที่กรุงเทพมหานครมีภัตตาคารขายหูฉลามมากกว่า 100 ร้าน  จากการศึกษาพบว่า หูฉลามเป็นหนึ่งในเมนูอาหารยอดนิยมของชาวไทย พบได้มากถึงร้อยละ 60 ทั้งในงานเลี้ยงสังสรรค์ หรือมื้ออาหารตามปกติ

## ดูเพิ่ม
*กระเพาะปลา
*รังนก
*พระกระโดดกำแพง

## อ้างอิง

## แหล่งข้อมูลอื่น

หมวดหมู่:ปลาฉลาม
หมวดหมู่:อาหารจีน
หมวดหมู่:อาหารต้มแกง
ฮาโลวีน ฮาวอค

**ฮาโลวีน ฮาวอค (1989) ** (Halloween Havoc (1989)) เป็นรายการเพย์-เพอร์-วิวมวยปล้ำอาชีพของเวิลด์แชมเปี้ยนชิพเรสต์ลิง (์NWA) จัดเมื่อวันที่ 29 ตุลาคม ค.ศ. 1989 ณ Philadelphia Civic Center ในเมืองPhiladelphia, Pennsylvania ซึ่งเป็นรายการในลำดับรายการฮาโลวีน ฮาวอคครั้งแรก ในรายการนี้มีการแข่งขันปล้ำกัน 8 รายการด้วยกัน

## ผลการปล้ำ/แมทช์การปล้ำ

## ดูเพิ่ม
* ดับเบิลยูซีดับเบิลยู ฮาโลวีน ฮาวอค
* รายชื่อรายการเพย์-เพอร์-วิวของดับเบิลยูซีดับเบิลยู
* เวิลด์แชมเปี้ยนชิพเรสต์ลิง

## อ้างอิง

## แหล่งข้อมูลอื่น
* Results at ProWrestlingHistory.com
* Results and coverage at OWW

หมวดหมู่:ดับเบิลยูซีดับเบิลยู ฮาโลวีน ฮาวอค
เน็กซ์ (บริษัท)

**เน็กซ์** (ภายหลังใช้ชื่อว่า **Next Computer, Inc.** และ **Next Software, Inc.** และชื่อย่อ **NeXT**) เป็นบริษัทที่ทำธุรกิจเกี่ยวกับคอมพิวเตอร์ ฮาร์ดแวร์และซอฟต์แวร์ หลังจากที่ สตีฟ จอบส์ ออกจากแอปเปิล จอบส์ได้ก่อตั้งบริษัทคอมพิวเตอร์ในปี ค.ศ. 1985 โดยมีคอมพิวเตอร์ฮาร์ดแวร์และซอฟต์แวร์หลักของเน็กซ์ เช่น เน็กซ์คอมพิวเตอร์, เน็กซ์คิวบ์, เน็กซ์สเตชัน, เน็กซ์ไดเมนชั่น, เน็กซ์สเตป, โอเพนสเตป และเว็บอ็อบเจกต์ท์ส

ต่อมาในปี ค.ศ. 1996 บริษัทนี้ได้ปิดกิจการลง หลังจากที่แอปเปิลได้ซื้อกิจการบริษัทเน็กซ์ คอมพิวเตอร์ด้วยราคา 402 ล้านดอลลาร์สหรัฐ เพื่อนำสตีฟ จอบส์กลับมาสู่บริษัท แอปเปิล ที่เขาก่อตั้งเอาไว้ ในปี ค.ศ. 1997

## อ้างอิง

## แหล่งข้อมูลอื่น

*
*The Chronology of Workstation Computers 
*
*Full acquisition/merger contract between Apple and NeXT
*NeXT Computer Historical Site
*NeXTWORLD Magazine Archives
*NeXTcomputers.org - Welcome to the NeXT world!

หมวดหมู่:แอปเปิลคอมพิวเตอร์
หมวดหมู่:เน็กซ์คอมพิวเตอร์
หมวดหมู่:บริษัทของสหรัฐ
หมวดหมู่:สตีฟ จอบส์
หมวดหมู่:บริษัทที่ก่อตั้งในปี พ.ศ. 2528
หมวดหมู่:บริษัทที่ปิดกิจการในปี พ.ศ. 2539
อียิปเตียนพรีเมียร์ลีก

**อียิปเตียนพรีเมียร์ลีก** () เป็นลีกสโมสรฟุตบอลอาชีพและเป็นชั้นสูงสุดในฟุตบอลอียิปต์ ลีกประกอบด้วย 19 ทีมแข่งขันในระบบลีกเหย้าและเยือน ปัจจุบันรู้จักกันในชื่อ **เอติซาลาดอียิปเตียนพรีเมียร์ลีก** (Etisalat Egyptian Premier League) หลังบริษัทสื่อสาร เอติซาลาด ลงนามข้อตกลงเป็นผู้สนับสนุนกับสหพันธ์ฟุตบอลอียิปต์ แต่ละทีมไม่ได้รับอนุญาตให้มีผู้เล่นต่างประเทศได้เกินสามคน

ฤดูกาล 2011-2012 หลังการวิวาทที่สนามพอร์ตซาอิดเมื่อวันที่ 1 กุมภาพันธ์ พ.ศ. 2555 มีการระงับการแข่งขันไป และเมื่อวันที่ 10 มีนาคม พ.ศ. 2555 มีการตัดสินใจยกเลิกการแข่งขันนัดที่เหลือในฤดูกาล ขณะเดียวกัน มีการประกาศว่า 18 ทีมจะแข่งขันในทัวร์นาเมนต์กระชับมิตร "ถ้วยมรณสักขี" (Martyrs Cup) เพื่อระดมเงินแก่ครอบครัวผู้เสียชีวิตในการวิวาทที่พอร์ตซาอิด

## สโมสรที่เข้าร่วมอียิปเตียนพรีเมียร์ลีก (ฤดูกาล 2013–14)

## ทีมชนะเลิศ

## อ้างอิง

## แหล่งข้อมูลอื่น
*Premier League at soccerway.com; standings, results & fixtures


หมวดหมู่:ฟุตบอลในประเทศอียิปต์
อียิปต์
จิมมี แคลนตัน

**จิมมี แคนตัน** () เกิดเมื่อ 2 กันยายน ค.ศ. 1938 ที่เมืองบาตันรูช ในรัฐลุยส์เซียนา สหรัฐอเมริกา เขาตั้งวงดนตรีของตัวเองตั้งแต่สมัยยังเรียนอยู่ในชั้นมัธยม ในยุค ปี 1956 นั้นเขาคือไอดอลคนหนึ่งของชาวอเมริกัน สมัยเรียนไฮสคูลเขามีวง Rockets เป็นวงดนตรีคู่ใจ เคยเป็นดีเจที่ WHEX ใน Columbia, Pennsylvania ในช่วงปี 1972 และ 1976 และทศวรรษ 1970 มีชื่ออยู่ในทำเนียบของ The Museum of the Gulf Coast Hall of Fame และ The Louisiana Music Hall of Fame

## แหล่งข้อมูลอื่น

* เว็บไซต์อย่างเป็นทางการ

หมวดหมู่:นักร้องอเมริกัน
หมวดหมู่:บุคคลจากรัฐลุยเซียนา
วิทยา คุณปลื้ม

**วิทยา คุณปลื้ม** (เกิด 27 มิถุนายน พ.ศ. 2508)  เป็นนายกองค์การบริหารส่วนจังหวัดชลบุรี เป็นประธานสโมสรฟุตบอลชลบุรี เอฟซี อดีตสมาชิกสภาผู้แทนราษฎรจังหวัดชลบุรี อดีตรองเลขาธิการนายกรัฐมนตรีฝ่ายการเมือง อดีตนายกสมาคมกีฬาจังหวัดชลบุรี

## ประวัติ
วิทยาเกิดวันที่ 27 มิถุนายน พ.ศ. 2508 ที่ตำบลแสนสุข อำเภอเมือง จังหวัดชลบุรี เป็นบุตรคนที่ 2 จากพี่น้องทั้ง 5 คน ของนายสมชาย คุณปลื้ม กับนางสติล คุณปลื้ม การศึกษาชั้นอนุบาลถึงชั้นประถมศึกษาปีที่ 4 ที่โรงเรียนวัฒนดรุณวิทย์ จังหวัดชลบุรี ย้ายไปศึกษาชั้นประถมศึกษาปีที่ 5 จนจบชั้นมัธยมศึกษาตอนต้นที่โรงเรียนอัสสัมชัญศรีราชา จากนั้นย้ายไปศึกษาในระดับมัธยมศึกษาตอนปลายที่โรงเรียนเตรียมอุดมศึกษา สำเร็จการศึกษาระดับปริญญาตรี รัฐศาสตร์บัณฑิต จากจุฬาลงกรณ์มหาวิทยาลัย ระดับปริญญาโทสาขา (Public Administration) จาก Southern California, USA มหาวิทยาลัยเซาต์เทิร์นแคร์ลิฟอร์เนีย สหรัฐอเมริกา สมรสกับนางสิริลดา  คุณปลื้ม มีบุตร - ธิดา 2 คน

## การทำงาน
วิทยา เป็นสมาชิกสภาผู้แทนราษฎรจังหวัดชลบุรี 5 สมัย ตั้งแต่ปี พ.ศ. 2535 จนถึงปี พ.ศ. 2549 เขายังเป็นหนึ่งใน สส.กลุ่ม 16 ในปี พ.ศ. 2535 และเขาเคยดำรงตำแหน่งสำคัญทางการเมืองหลายตำแหน่ง อาทิ รองเลขาธิการนายกรัฐมนตรีฝ่ายการเมือง 

ในการเลือกตั้ง จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ครั้งนั้นพรรคชาติไทยที่นำโดยสนธยา คุณปลื้ม พ่ายแพ้ต่อพรรคประชาธิปัตย์ และถูกตัดสิทธิทางการเมือง 5 ปีจึงได้มีการดึงวิทยา คุณปลื้ม มาทำงานการเมืองท้องถิ่นโดยลงสมัครรับเลือกตั้งเป็นนายกองค์การบริหารส่วนจังหวัดชลบุรี ในการเลือกตั้งนายกองค์การบริหารส่วนจังหวัดในประเทศไทย พ.ศ. 2551 และได้รับเลือกตั้งในครั้งนั้นเป็นสมัยแรก ต่อมาได้รับเลือกตั้งอีกครั้งในปี 2555 และในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับเลือกตั้งเป็นนายก อบจ.ชลบุรีอีกสมัย

## เครื่องราชอิสริยาภรณ์

## อ้างอิง

หมวดหมู่:สกุลคุณปลื้ม
หมวดหมู่:นักการเมืองจากจังหวัดชลบุรี
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:นายกองค์การบริหารส่วนจังหวัดของประเทศไทย
หมวดหมู่:ผู้ดำรงตำแหน่งทางการเมืองท้องถิ่นในจังหวัดชลบุรี
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคชาติไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:กรรมการและประธานสโมสรฟุตบอลชลบุรี
หมวดหมู่:ประธานสโมสรฟุตบอลในประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สัตยาเคราะห์เกลือ

**การเดินขบวนเกลือ** () หรือ **สัตยาเคราะห์เกลือ** () หรือ **การเดินขบวนทาณฑี** () เป็นการก่อการดื้อแพ่งโดยสันติในอินเดียใต้อาณานิคมอังกฤษ นำโดยมหาตมา คานธี การเดินขบวนระยะเวลา 24 วัน เริ่มต้นในวันที่ 12 มีนาคม และสิ้นสุดเมื่อ 5 เมษายน ค.ศ. 1930 เพื่อเป็นการเรียกร้องโดยตรงในการต่อต้านภาษีและเป็นการประท้วงโดยสันติต่อต้านการผูกขาดอุตสาหกรรมเกลือของอังกฤษในอินเดีย การเดินขบวนนี้ยังเป็นจุดเริ่มต้นในการจุดประกายให้ผู้คนมาเข้าร่วมขบวนการต่อต้านเจ้าอาณานิคมด้วยสันติวิธี การเดินขบวนเริ่มต้นโดยคานธีและอาสาสมัครอีก 78 คนที่เขาวางใย ระยะทางเดินเท้ารวม  จากสาพรมตีอาศรมไปยังทาณฑี (ในเวลานั้นคือนวสารี ปัจจุบันอยู่ในรัฐคุชราต) ได้มีชาวอินเดียอีกจำนวนมากเข้าร่วมการเดินขบวนระหว่างทาง คานธีกระทำการฝ่าฝืนกฎหมายเกลือของเจ้าอาณานิคมอังกฤษที่เวลา 8:30 นาฬิกา ตอนเช้าของวันที่ 6 เมษายน ค.ศ. 1930 และได้จุดประกายให้เกิดการดื้อแพ่งหมู่โดยชาวอินเดียนับล้านคนต่อกฎหมายเกลือของเจ้าอาณานิคมอังกฤษ

หลังคานธีผลิตเกลือโดยการระเหยน้ำทะเลที่ทาณฑี ซึ่งเป็นการทำขัดต่อกฎหมายเกลือของอังกฤษ เสร็จสิ้น คานธีได้เดินเท้าต่อไปทางใต้ เลียบทางชายหาด ผลิตเกลือและเข้าปราศรัยในการพบปะตลอดทาง พรรคคองเกรสเตรียมการสัตยาเคราะห์ครั้งใหญ่ที่ธารสนะซอลต์เวิกส์ (Dharasana Salt Works) ราว  ทางใต้ของทาณฑี กระนั้น คานธีถูกจับกุมเสียก่อนในเวลาเที่ยงคืนของวันที่ 4 ย่าง 5 พฤษภาคม ค.ศ. 1930 ไม่กี่วันก่อนสัตยาเคราะห์ใหญ่ที่ธารสนะ การเดินขบวนไปยังทาณฑีและสัตยาเคราะห์ที่ธารสนะได้เรียกความสนใจจากทั่วโลกมาสู่ขบวนการเอกราชอินเดีย มีการรายงานข่าวถึงกรณีนี้มากมาย ขบวนการสัตยาเคราะห์ต่อต้านภาษีเกลือดำเนินต่อไปอีกราวหนึ่งปี ก่อนจะสิ้นสุดเมื่อคานธีถูกปล่อยตัวจากคุกและมีการเจรจากับอุปราช ลอร์ดเออร์วิน ที่การประชุมราวด์เทเบิลครั้งที่สอง แม้มีชาวอินเดียกว่า 60,000 คนที่ถูกคุมขังระหว่างขบวนการสัตยาเคราะห์ กระนั้น อังกฤษก็ไม่ได้ยินยอมต่อข้อเรียกร้อง

ขบวนการสัตยาเคราะห์เกลือของอินเดียมีรากฐานมาจากหลักการประท้วงโดยสันติวิธีที่คานธีเรียกว่า "สัตยาเคราะห์" (แปลโดยหยาบว่า แรงหรือพลังแห่งความจริง) ในต้นปี ค.ศ. 1920 คองเกรสแห่งชาติอินเดียเลือกสัตยาเคราะห์เป็นกลวิธีหลักในการเรียกร้องเอกราชจากอินเดีย และมอบหมายคานธีให้เป็นผู้นำการจัดสัตยาเคราะห์ เขาได้เลือกรัฐบัญญัติเกลือปี 1882 ของอังกฤษเป็นเป้าหมายแรกของสัตยาเคราะห์ การเดินขบวนเกลือไปยังทาณฑีและการทุบตีผู้เข้าร่วมการเดินขบวนจากตำรวจเจ้าอาณานิคมได้รับความสนใจในข่าวทั่วโลก เป็นหลักฐานถึงความมีประสิทธิภาพของกลวิธีสัตยาเคราะห์ คำสอนเรื่องสัตยาเคราะห์และการเดินขบวนไปทาณฑีของคานธีมีอิทธิพลอย่างมากต่อผู้นำขบวนการสิทธิพลเมืองในสหรัฐอเมริกา มาร์ติน ลูเธอร์คิง จูเนีบร์, เจมส์ เบเวิล และสมาชิกคนอื่นในขบวนการสิทธิพลเมืองในคริสต์ทศวรรษ 1960 การเดินขบวนนี้ถือเป็นการต่อต้านครั้งสำคัญที่สุดต่ออังกฤษนับตั้งแต่ขบวนการปฏิเสธความร่วมมือในปี ค.ศ. 1920–22 และเป็นการก่อการครั้งสำคัญทันทีหลังการประกาศเอกราชและการปกครองตนเอง ปูรณสวราช ของคองเกรสแห่งชาติอินเดียเมื่อ 26 มกราคม ค.ศ. 1930

## อ้างอิง

## บรรณานุกรม

* 
* 
* 
* 
* 

## แหล่งข้อมูลอื่น

* Newsreel footage of Salt Satyagraha
* The Salt March

หมวดหมู่:มหาตมา คานธี
หมวดหมู่:ประวัติศาสตร์อินเดีย
หมวดหมู่:บริติชราช
ดราก้อน ลี

**ดราก้อน ลี** (; ) หรือที่ชาวเกาหลีใต้รู้จักกันในชื่อ **กอรยง** () เกิดวันที่ 12 สิงหาคม ค.ศ. 1958 ในประเทศเกาหลีใต้ เป็นทั้งนักแสดง, นักเทควันโด และฮับกิโด

ชื่อจริงของเขาคือ มุน กยองซอก (문경석; Moon Kyoung-seok) แต่ใช้ชื่อในการแสดงคือ กอรยง (거룡; Keo Ryong) ในเกาหลีใต้ ไม่นานหลังจากการเกิดของเขา ครอบครัวของเขาก็ได้ย้ายไปอยู่ที่สหภาพโซเวียต ที่ซึ่งเขาได้รับชื่อ *ยาคคาสเลฟ ยาคซิสนี* (; ) ครอบครัวของเขายังคงอยู่ที่นั่นจนกระทั่งลีเป็นวัยรุ่น ภายหลังจากนั้น พวกเขาได้ย้ายไปอยู่ที่ประเทศเกาหลีใต้

จากนั้น เขาได้ศึกษาวิชาเทควันโดพร้อมกับเพื่อน กับนักแสดงชื่อ คิม แทจอง โดยได้เป็นช่วงหนึ่งของวิถีชีวิตเขา รวมถึง ลียังได้เริ่มศึกษาศิลปะการป้องกันตัวเกาหลีอย่างฮับกิโด ภายใต้การกำกับของ ฮวาง อินซิก

เมื่อลีได้อยู่ในโรงภาพยนตร์แห่งหนึ่ง ได้มีชายคนหนึ่งบอกว่าเขามีความคล้ายกับ บรูซ ลี ซึ่งนั่นถือเป็นคำชมเชยครั้งสำคัญเนื่องด้วย บรูซ ลี เป็นบุคคลทึ่ได้รับความนิยมในขณะนั้น และผู้ชายคนนั้นก็รู้จักกับผู้กำกับในฮ่องกงและได้ช่วยให้เขาเข้าสู่วงการในเวลาต่อมา

ในช่วงต้นทศวรรษ 1920 ของเขา ดราก้อน ลี ได้ย้ายไปยังฮ่องกง และได้ร่วมแสดงในภาพยนตร์ศิลปะการต่อสู้หลายเรื่อง บ่อยครั้งที่เขามักจะได้รับเครดิตในฐานะ บรูซ เลอี (*레이*; *Bruce Lei*) เนื่องด้วยเขามีลักษณะที่คล้ายกับ บรูซ ลี คนใหม่อย่างโดดเด่น ในบรรดาภาพยนตร์ทั้งหลายที่เขาได้รับเครดิตเป็นภาพยนตร์กึ่งสารคดีชุด *[[The Real Bruce Lee|เดอะเรียลบรูซ ลี]]* (ค.ศ. 1973)

ดราก้อน ลี ได้ย้ายกลับไปยังโซล ประเทศเกาหลีใต้ และเป็นนักแสดงรวมถึงเป็นผู้ผลิตทางโทรทัศน์ นอกจากนี้ เขายังสามารถพูดภาษาอังกฤษ, จีน, ไทย และรัสเซีย

## อ้างอิง

## แหล่งข้อมูลอื่น
* Clones of Bruce Lee  - The Ultimate Guide To Bruce Lee Exploitation Cinema
* .
* Dragon Lee at Hong Kong Cinemagic .

หมวดหมู่:นักแสดงชายชาวฮ่องกง
หมวดหมู่:ผู้เลียนแบบบรูซ ลี
หมวดหมู่:บุคคลจากจังหวัดชุงช็องใต้
หมวดหมู่:ชาวเกาหลี
หมวดหมู่:ชาวฮ่องกง
ท่าอากาศยานฮานามากิ

**ท่าอากาศยานฮานามากิ** () เป็นท่าอากาศยานระดับสาม ในประเทศญี่ปุ่น ตั้งอยู่ทางทิศตะวันออกเฉียงเหนือ 6 กิโลเมตร จากเมืองฮานามากิ จังหวัดอิวาเตะ

## สายการบินและจุดหมาย

## อ้างอิง

## ดูเพิ่ม
* รายชื่อท่าอากาศยานในประเทศญี่ปุ่น

## แหล่งข้อมูลอื่น

* เว็บไซต์ทางการ
* แนะนำท่าอากาศยานฮานามากิ โดย แจแปนแอร์ไลน์

ฮานามากิ
หมวดหมู่:สิ่งก่อสร้างในจังหวัดอิวาเตะ
หมวดหมู่:ท่าอากาศยานที่ก่อตั้งในปี พ.ศ. 2507
ยามาอูจิ ชิโยะ

**ยามาอูจิ ชิโยะ** ( โรมาจิ: Yamauchi Chiyo; 1557- 31 ธันวาคม ค.ศ. 1617) หรือ **เค็นโชอิง** (見性院) เป็นภรรยาของยามาอูจิ คาซูโตโยะ ไดเมียวคนแรกของแคว้นศักดินาโทซะ 

ชิโยะเกิดเมื่อปี ค.ศ. 1557 โดยพ่อของนางเป็นซามูไรแต่ถูกฆ่าตายพร้อมภรรยาทำให้นางกำพร้าพ่อแม่ตั้งแต่เด็ก ต่อมานางได้หนีมาเจอกับคาซูโตโยะในวัยหนุ่ม และเขาได้พานางไปรับใช้แม่ของเขา ต่อมาแม่ของคาซูโตโยะได้จัดงานแต่งงานให้กับเขาและชิโยะที่โตเป็นสาวแล้ว

เมื่อสามีของนางถึงแก่อสัญกรรมในปี ค.ศ. 1605 เธอก็ได้ออกบวชเป็นแม่ชีในฉายาว่า **ท่านเค็นโชอิง** นานถึง 12 ปี

ชิโยะสิ้นชีวิตเมื่อวันที่ 31 ธันวาคม ค.ศ. 1617 ขณะอายุประมาณ 60 ปี

หมวดหมู่:ตระกูลยามาอูจิ
อิเกบูกูโระ

thumb|อาคารในย่านอิเกบูกูโระ

**อิเกบูกูโระ** () เป็นย่านธุรกิจและบันเทิงหนึ่งในเขตโทชิมะ กรุงโตเกียว ภายในบริเวณประกอบไปด้วยสถานีรถไฟอิเกบูกูโระ สำนักงานเขตโทชิมะ ห้างสรรพสินค้า และภัตตาคาร

ศูนย์กลางของอิเกบูกูโระ คือสถานีบริเวณสถานีรถไฟอิเกบูกูโระ ซึ่งเป็นสถานีรถไฟที่มีผู้โดยสารมากเป็นอันดับสองของโตเกียว เป็นสถานีชุมทางที่สำคัญแห่งหนึ่งของสายยามาโนเตะด้านตะวันตก

## แหล่งข้อมูลอื่น

* วิกิท่องเที่ยว: โตเกียว/อิเกบูกูโระ
* เที่ยวโตเกียว
* แจแปนวิสิทเตอร์

หมวดหมู่:ย่านในโตเกียว
ปาปิส ซีเซ

**ปาปิส เดมบา ซีเซ ** (, เกิดวันที่ 3 มิถุนายน ค.ศ. 1985 ที่ ดาการ์ ประเทศเซเนกัล) เป็นนักฟุตบอลชาวเซเนกัล ตำแหน่งกองหน้า ปัจจุบันเล่นให้กับสโมสรฟุตบอลอลานยาสปอร์ ในระดับซือเปร์ลีก ประเทศตุรกี

ซีเซอยู่ กับสโมสรฟุตบอลเอสซี ไฟร์บวร์กในบุนเดิสลีกาในประเทศเยอรมนี ซึ่งอยู่ตำแหน่ง กองหน้าซึ่งทำประตูไปได้ถึง 37 ประตู ใน 2ปี ล่าสุด ซีเซได้ย้ายมา สโมสรฟุตบอลนิวคาสเซิลยูไนเต็ดในปี 2012 ตามคำชวนของ เดมบา บาเพื่อนร่วมทีมชาติของเขา สวมเสื้อเบอร์ 9

## แหล่งข้อมูลอื่น
* 
* 
* 
* Profile at FootballDatabase.eu

หมวดหมู่:นักฟุตบอลชาวเซเนกัล
หมวดหมู่:ผู้เล่นสโมสรฟุตบอลแม็ส
หมวดหมู่:ผู้เล่นเอ็สเซ ไฟรบวร์ค
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในลีกเอิง
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:บุคคลจากดาการ์
หมวดหมู่:กองหน้าฟุตบอล